an dra gentañ, gourc'hemennoù d'ar strollad Imosima a oa eno d'ar sadorn pe d'ar sul, ankouaet em eus dija. An tri sonour (gitar, akordeoñs, gourrebed) a zo àr un dro duac'h a-fed teknik (dreist-holl ar gitarour, evidin-me gitarour bihan), katapl da lakaat trañs ha belbi ha jourdoul e-mesk an dañserion, gwelet e vez o deus plijadur etreze, spurmantet e vez selloù etreze; santet e vez ivez e c'hoariont  get an notennoù. Petra eo lodenn ar sonerezh àr ar prim en traoù-se, ne ouian ket. Oc'hpenn-se em eus gwelet ar re-mañ pa oant é komañs get ar sonerezh fest-noz, hag o gwelet em eus é tapout teknik, skiant... ha brud. Ha reiñ a ra kalon deomp é welet penaos mab-den, é lakaat poan sur a-walc'h, a zo gouset da uhelaat e live ha da dapout oustilhoù evit reiñ plijadur d'ar re arall d'e dro, dre e sonerezh. Evit tapout al live-mañ sur a-walc'h emañ rekis tremen ur bochad muioc'h a amzer àr e venveger evit ma  ran-me !